ટ્રમ્પનો આ ફેંસલો કૂટનૈતિક ઉથલ-પાથલનો નવો દોર શરૂ કરશે તેમાં કોઈ શંકાને સ્થાન નથી. જો ભવિષ્યમાં આની કોઈ અસર ચાબહાર બંદર પરિયોજના ઉપર પડશે તો ઇરાન તેમાં ચીન અને પાકિસ્તાનને સામેલ કરવામાં અચકાશે નહીં તેનો અણસાર ભારતને અગાઉથી મળી જ ગયેલો છે. ભારત ઇરાનનાં ચાબહાર બંદરને ડેવલપ કરવા માટે ૫૦૦ મિલિયન ડૉલર ખર્ચ કરવાનું છે. જો આ રોકાણ જારી રહે તો ભારત અમેરિકા વિરુદ્ધ ગયું તેવું ગણાય. આ સ્થિતિ ભારત માટે અનુકૂળ નથી. ત્યારે હવે ટ્રમ્પનાં નિર્ણયથી દુનિયાના શક્તિ સંતુલનને કેવી અસર પડે છે તે જોવું રહ્યું.